Valtioneuvoston asetus

nestemäisten polttoaineiden valmisteverosta annetun asetuksen 1 §:n muuttamisesta

Valtioneuvoston päätöksen mukaisesti

*muutetaan* nestemäisten polttoaineiden valmisteverosta annetun asetuksen (1375/2021) 1 §:n 1 momentti seuraavasti:

1 §

Kevyen polttoöljyn erottamiseksi dieselöljystä on sellaiseen polttoöljynä käytettäväksi tarkoitettuun dieselöljyyn tai muuhun kaasuöljyyn, jonka tiheys +15°celsiusasteessa on enintään 0,89 kilogrammaa kuutiodesimetrissä ja kinemaattinen viskositeetti +20°celsiusasteessa enintään 20 neliömillimetriä sekunnissa, sekoitettava litraa kohti vähintään 0,0095 mutta enintään 0,01425 grammaa n-butyylifenyylieetteriä ja lisäksi 0,003 grammaa 1-[4-(tolyyliatso)tolyyliatso]-2-[(2"-etyyli) heksyyliamino]naftaleenia taikka spektrofotometrisesti aallonpituudella 535 nanometriä mitattuna yhtä suuren absorbanssin antava määrä 1-[4-(tolyyliatso)tolyyliatso]-2-(tridekyyliamino) naftaleenia tai 1-[4-(tolyyliatso)tolyyliatso]-2-hydroksinaftaleenia tai sellaista mainittujen väriaineiden seosta, joka värien pysyvyydeltä ja muilta ominaisuuksiltaan täyttää tässä momentissa säädetyt vaatimukset.

— — — — — — — — — — — — — — — — — — — — — — — — — — — — — —

———

Tämä asetus tulee voimaan 1 päivänä lokakuuta 2023. Kevyen polttoöljyn voi vaihtoehtoisesti tehdä tunnistettavaksi tämän asetuksen voimaan tullessa voimassa olleen asetuksen (1375/2021) 1 §:n 1 momentissa säädetyn mukaisesti 1 lokakuuta 2023 ja 17 tammikuuta 2024 välisenä aikana.

Helsingissä x.x.20xx

Valtiovarainministeri Annika Saarikko

Neuvotteleva virkamies Krista Sinisalo